

**ประชาชน**

**สัญญาจ้างเลขที่......../๒๕๖๔**

**สัญญาจ้างโครงการ ยกระดับเศรษฐกิจและสังคมรายตำบลแบบบูรณาการ (๑ ตำบล ๑ มหาวิทยาลัย)**

ทำที่ มหาวิทยาลัยมหาจุฬาลงกรณราชวิทยาลัย

เลขที่ ๗๙ หมู่ที่ ๑ ตำบลลำไทร

 อำเภอวังน้อย จังหวัดพระนครศรีอยุธยา

วันที่ ............... เดือน ................................. พ.ศ. ….....

 สัญญาจ้างเหมาบริการงานฉบับนี้ ทำขึ้นระหว่างมหาวิทยาลัยมหาจุฬาลงกรณราชวิทยาลัย โดย
............................................................................... ตำแหน่ง................................................................ ผู้รับผิดชอบดำเนินงานโครงการยกระดับเศรษฐกิจและสังคมรายตำบลแบบบูรณาการ (๑ ตำบล ๑ มหาวิทยาลัย) ตามคำสั่งมหาวิทยาลัยมหาจุฬาลงกรณราชวิทยาลัย ที่ ๕/๒๕๖๔ ลงวันที่ ๑๑ เดือนมกราคม พ.ศ. ๒๕๖๔ ซึ่งต่อไปในสัญญานี้เรียกว่า “ผู้จ้างงาน” ฝ่ายหนึ่ง กับ นาย/นาง/นางสาว ........................................................................เลขที่ ............หมู่ที่........ตำบล...............................อำเภอ............................จังหวัด....................................................เลขประจำตัวประชาชน...........................................วันที่ออกบัตร......................... วันบัตรหมดอายุ.......................................หมายเลขโทรศัพท์......................................... ซึ่งต่อไปในสัญญานี้เรียกว่า “ผู้ได้รับการจ้างงาน” อีกฝ่ายหนึ่ง ทั้งสองฝ่ายได้ตกลงกันดังต่อไปนี้

ข้อ ๑ ผู้ได้รับการจ้างงานรับรองตนเองว่าเป็นผู้มีคุณสมบัติตามที่ประกาศมหาวิทยาลัยกำหนดไว้และในผนวก ๑ และตกลงรับจ้างเหมาบริการทำงานตามภาระงานที่หน่วยงานจ้างงานกำหนด ตามที่ระบุไว้ในผนวก ๒ มีกำหนดระยะเวลาจ้าง ๑๑ งวดหรือเดือน ตั้งแต่เดือนกุมภาพันธ์ ๒๔๖๔ ถึงเดือนธันวาคม ๒๕๖๔

ผู้ได้รับการจ้างงานจะต้องปฏิบัติตามที่ผู้จ้างงานให้คำปรึกษา แนะนำ ดำเนินงานตามผลงานที่คาดว่าจะได้รับ ไม่กระทำการอย่างหนึ่งอย่างใด ในการที่จะก่อให้เกิดความเสียหายแก่กิจการหรือชื่อเสียงของหน่วยงานจ้างงานไม่ว่าทางตรงหรือทางอ้อม

ข้อ ๒ หน่วยงานจ้างงานตกลงจ่ายค่าจ้างงานในอัตรางวดหรือเดือนละ ๙,๐๐๐ บาท (เก้าพันบาทถ้วน) โดยการจ่ายเข้าบัญชีธนาคารผู้ได้รับการจ้างงานภายในวันที่ ๓ ของเดือนถัดจากวันที่ผู้รับจ้างส่งมอบงาน เมื่อผู้ได้รับการจ้างงานได้ทำงานในหน้าที่มีผลสำเร็จของงานครบถ้วนสมบูรณ์ในงวดหรือเดือนนั้น ๆ และคณะกรรมการตรวจรับได้ตรวจรับมอบงานจ้างเรียบร้อยแล้ว

ข้อ ๓ เอกสารแนบท้ายสัญญาดังต่อไปนี้ให้ถือเป็นส่วนหนึ่งของสัญญา

 ผนวก ๑ หนังสือรับรองคุณสมบัติของผู้ได้รับการจ้างงาน จำนวน ...........หน้า

 ผนวก ๒ ลักษณะและรายละเอียดภาระหน้าที่ของงานที่จ้างเหมาบริการ จำนวน ..........หน้า

 ผนวก ๓ ประกาศสถาบันวิจัยพุทธศาสตร์ มหาวิทยาลัยมหาจุฬาลงกรณราชวิทยาลัย ผลการคัดเลือกบุคลากรจ้างเหมาบริการตามโครงการยกระดับเศรษฐกิจและสังคมรายตำบลแบบบูรณาการ ( ๑ ตำบล ๑ มหาวิทยาลัย) ลงวันที่ ๒๕ มกราคม ๒๕๖๔

ข้อ ๔ เพื่อประโยชน์ของผลสัมฤทธิ์ที่คาดหวังของโครงการฯ การพัฒนาทักษะ เสริมสร้างศักยภาพการเรียนรู้และยกระดับฝีมือแรงงานให้แก่ผู้ได้รับการจ้างงาน ผู้จ้างงานสามารถกำหนดรายละเอียดของสัญญานี้เป็นการเพิ่มเติมได้และให้ถือเป็นส่วนหนึ่งของสัญญานี้

คณะกรรมการตรวจรับหรือผู้แทนมีสิทธิตรวจสอบและควบคุมงานเพื่อให้เป็นไปตามสัญญาและมีอำนาจที่จะสั่งแก้ไข เปลี่ยนแปลง เพิ่มเติมหรือตัดทอนภาระงานตามสัญญานี้ได้

ข้อ ๕ ในกรณีผู้ได้รับการจ้างงานปฏิบัติงานบกพร่องก็ดี หรือปฏิบัติงานไม่ถูกต้องครบถ้วนตรงตามที่กำหนดไว้ในสัญญาข้อ ๓ ผนวก ๒ ก็ดี เมื่อคณะกรรมการตรวจรับหรือผู้แทนแจ้งให้ผู้ได้รับการจ้างงานทราบแล้ว ผู้ได้รับการจ้างงานจะต้องรีบแก้ไขงานให้เรียบร้อยหรือปฏิบัติงานจ้างให้ถูกต้องครบถ้วนตามสัญญา หากผู้ได้รับการจ้างงานไม่แก้ไขข้อบกพร่องให้เรียบร้อยหรือไม่ปฏิบัติงานจ้างให้ถูกต้องครบถ้วนตามสัญญา ผู้จ้างงานมีสิทธิบอกเลิกสัญญาได้ทันที

ข้อ ๖ หากผู้ได้รับการจ้างงานปฏิบัติผิดสัญญาข้อหนึ่งข้อใด หรือผู้ได้รับการจ้างงานไม่อยู่ในฐานะที่จะปฏิบัติตามสัญญาต่อไปได้ หรือคำรับรองของผู้ได้รับการจ้างงานตามข้อ ๓ ผนวก ๑ ไม่เป็นความจริงหรือมีข้อความอันเป็นเท็จหรือทำให้หน่วยงานจ้างงานได้รับความเสียหายหรืออาจจะก่อให้เกิดความเสียหายอย่างร้ายแรง ผู้จ้างงานมีสิทธิบอกเลิกสัญญาได้ทันทีและผู้ได้รับการจ้างงานจะต้องคืนเงินที่ได้รับจากหน่วยงานจ้างงานไปทั้งสิ้น

ข้อ ๗ ในระหว่างการจ้างงานตามสัญญานี้ ถ้าคู่สัญญาฝ่ายใดฝ่ายหนึ่งมีความประสงค์จะเลิกสัญญานี้ก่อนครบกำหนดเวลา คู่สัญญาฝ่ายนั้นต้องบอกกล่าวเป็นหนังสือให้คู่สัญญาอีกฝ่ายหนึ่งทราบล่วงหน้าไม่น้อยกว่า ๓๐ วัน เว้นแต่กรณีฉุกเฉิน จำเป็นเร่งด่วน มิฉะนั้นคู่สัญญาฝ่ายนั้นต้องรับผิดชอบชดใช้ค่าเสียหาย(หากมี)

ข้อ ๘ เหตุแห่งสัญญาสิ้นสุด

 (๑) ครบสัญญาจ้าง

 (๒) ผู้ได้รับการจ้างงานเสียชีวิต

 (๓) ฝ่าฝืนสัญญานี้หรือทำให้หน่วยงานจ้างงานได้รับความเสียหายหรืออาจจะก่อให้เกิดความเสียหายอย่างร้ายแรง

 (๔) ผู้จ้างงานบอกเลิกสัญญาจ้างตามข้อ ๖ และข้อ ๗ ของสัญญานี้

ข้อ ๙ ในระหว่างการจ้างงานตามสัญญานี้ หน่วยงานจ้างงานมีอำนาจสั่งให้ผู้รับการจ้างงานของหน่วยงานจ้างงานพ้นสภาพได้ทันที โดยไม่ต้องจ่ายค่าชดเชยหรือสินไหมทดแทนใด ๆ ทั้งสิ้น ในกรณีอย่างใดอย่างหนึ่งดังต่อไปนี้

 (๑) ทุจริตต่อหน้าที่ หรือกระทำความผิดอาญาโดยเจตนาหระทำต่อหน่วยงานจ้างงาน

 (๒) เจตนาจงใจฝ่าฝืนสัญญานี้หรือทำให้หน่วยงานจ้างงานได้รับความเสียหาย

 (๓) ประมาทเลินเล่อเป็นเหตุให้หน่วยจ้างงานได้รับความเสียหายอย่างร้ายแรง

 (๔) กรณีอื่นที่เป็นเหตุร้ายแรงตามที่หน่วยงานจ้างเห็นสมควร

สัญญานี้ทำขึ้นสองฉบับ มีข้อความอย่างเดียวกัน คู่สัญญาได้อ่านเข้าใจข้อความโดยตลอดแล้ว
จึงลงลายมือชื่อไว้เป็นสำคัญต่อหน้าพยาน และได้เก็บสัญญานี้ไว้ฝ่ายละฉบับ

 (ลงชื่อ).............................................................ผู้จ้างงาน

 (.................................................................)

(ลงชื่อ)...............................................................ผู้ได้รับการจ้างงาน

(...............................................................)

 (ลงชื่อ)........................................................................พยาน
 (………….………………………..…………………)

(ลงชื่อ)........................................................................พยาน
 (.................…………..……………………………)